לפני מספר ימים, פייסבוק הודיעה בגאווה על הישג של שמונה מיליארד צפיות וידאו יומיות
זה ממש מרשים,
עד שאת מבינה שברבע הראשון של 2015,
725 מתוך אלף הסרטונים הנצפים ביותר בפייסבוק היו גנובים, סה"כ 17 מיליארד צפיות
אתרים ומשווקי תוכן גונבים סרטונים מיוטיוב והופכים אותם לתוכן ויראלי בפייסבוק
הסרטונים הללו נהיים ויראליים בגלל שפייסבוק מרמה
הם משכתבים את האלגוריתם שלהם כך שסרטונים שעולים לנגן שלהם יתועדפו מול קישורי יוטיוב
כדי שמשתמשים יבלו כמה שיותר זמן באתר ופייסבוק תוכל להראות להם כמה שיותר פרסומות
אחרי הכל, זה המודל העסקי שלהם
אבל פייסבוק מרמים גם בנוגע לספירת הצפיות
צפיה נספרת לאחר שלוש שניות, אפילו אם הסרטון מושתק
ובגלל ההפעלה האוטומטית, אם תגלגלי למטה בדף מספיק לאט, זה ייספר כצפיה
זה אומר שמעורבות ותשומת לב הצופה היא ירודה
בהשוואה לצפיות יוטיוב, צפיות בפייסבוק צונחות אחרי מספר שניות, בגלל שרוב הספירות לא אמיתיות
אבל מספרים גדולים מרשימים, אז פייסבוק ממשיכה להעמיד פנים
ולמרות שויראליות מאולצת היא מוזרה, שורש הבעיה הוא בגניבה עצמה, "Freebooting"
כיון שפייסבוק מעדיפה את הנגן שלה, סרטונים גנובים מגיעים להרבה יותר אנשים מהסרטון המקורי
לאחרונה זה קורה לנו לעתים יותר קרובות
בדוגמא האחרונה, הסרטון צבר 3.2 מיליון צפיות ו-140 אלף שיתופים בשני ימים,
בזמן שהפוסט המקורי שלנו הגיע רק ל-100 אלף אנשים, ושותף 100 פעמים
יוצרים אחרים נפגעים אפילו קשה יותר.
סרטונים של Smarterveryday נגנבים דרך קבע, ונצפים למעלה מ-17 מיליון פעמים
אבל אפילו זה מתגמד אל מול דוגמאות כמו של טייריס גיבסון,
זמר שגונב סרטונים ויראליים כמו זה, עם 86 מיליון צפיות בעמוד הפייסבוק שלו
הוא גם מוסיף קישורים לרכישת המוסיקה שלו...
והוא לא היחיד שעושה כך,
קבוצה גדולה של אנשים בנו את נוכחותם ברשת סביב גניבת יצירותיהם של אחרים
זה ממש פוגע ביוצרים עצמאים.
בניגוד לאמונה הרווחת
תוכן גנוב כמעט ולא נותן ליוצרים חשיפה
כשרק הגנב ופייסבוק מרוויחים מכך.
תוכן איכותי דורש הרבה יצירתיות, זמן ואהבה.
במקרה שלנו, לוקח מאות שעות עבודה על מנת להפיק סרטון בודד
אפילו אנחנו, עם למעלה ממיליון מנויים, תלויים בפרסומות וחשיפה.
בלי הפרסומות, והתמיכה הנדיבה ב-Patreon, לא יכולנו להפיק סרטונים
עבור יוצר קטן, סרט ויראלי יכול להיות ההבדל בין תחביב לקריירה
גניבה כזו אינה בעיה ביוטיוב בגלל שיש להם חסמים משמעותיים למניעת מקרים כאלו,
למרות שמערכות לזיהוי תוכן רחוקות מלהיות מושלמות, במיוחד עבור מבקרי קולנוע וגיימרים
מצד שני, פייסבוק מעמידה פנים שהכל כשורה ומכריזה בהתמדה על הישג אחר הישג
אבל דברים אינם כשורה. בואו נראה מה התהליך לתביעת זכויות יוצרים בפייסבוק בשנה החולפת:
1. קבלי מייל או ציוץ ממעריץ שנותן קישור ישיר לסרטון שלך
לא תוכלי לחפש בפייסבוק עצמאית, תצטרכי הרבה מזל למציאת הסרטונים הגנובים
2. חפשי בגוגל "הפרת זכויות-יוצרים בפייסבוק", בגלל שזה למעשה יהיה מהיר יותר כך
3. מלאי טופס תלונה ארוך ומייגע.
4. הביטי איך מספר הצפיות בסרטון הגנוב תופח.
5. פייסבוק לבסוף מסירה את הסרטון
לרוע המזל, הסרטון כבר קיבל 99.9% מסך הצפיות שאי פעם יקבל
הגנב לא צריך לחשוש מהשלכות שליליות כלל.
זה מה שיוצרים מצליחים צריכים להתמודד איתו דרך קבע,
ובנוסף להפסד החשיפה וההכנסה, זו פשוט תחושה משפילה להיות מנוצלים כך.
לאחרונה פייסבוק הצהירו שהם רוצים להשתנות
אבל קשה לקחת אותם ברצינות כשעדיין לוקח ימים עד שסרטון ויראלי מוסר
ופייסבוק לא משתפת ברווחים שהיא עשתה ממנו.
בנקודה זו, פייסבוק אינה שותפה שיוצרים מעוניינים בשיתוף-פעולה עמה.
הם בנו את אימפריית הסרטונים שלהם על גניבה, ודריסת היוצרים העצמאיים המקוריים.
זה פשוט לא מתקבל על הדעת עבור חברת ענק בשווי מילאירדי דולארים.
פייסבוק כבר בחנה מודלים עסקיים שונים שיתנו למעלי התכנים אחוז מההכנסות מפרסומות
שבמצב הנוכחי המרוויחים יהיו גונבי התכנים, וזה מטריד.
כרגע הנושא נבחן מול חברות המדיה הגדולות, אבל יוצרים עצמאיים לא נלקחים בחשבון
ולא שואלים לדעתנו, בענק המדיה ששמו פייסבוק.
במה את, כצופה, יכולה לעזור?
אם את מבחינה בתוכן גנוב בפייסבוק, צרפי קישור לתוכן המקורי בתגובות
העירי את תשומת לב היוצר המקורי לגניבה, רק הם יוכלו להגיש תלונה על הפרת זכויות
שתפי את הסרטון הזה, או זה שהופק על ידי Smartereveryday
כולנו לבסוף רוצים אותו דבר, אינטרנט חופשי
שהוא הבסיס ליצירתיות, קהילה ותוכן נהדר.
אנו מקווים בכנות שבקרוב פייסבוק יהפכו לשותפים במקום מכשול בדרך להשגת מטרה זו
למידע נוסף והרחבה, אנו ממליצים על קריאת מאמר זה, על ידי האנק גרין
ואם את מעוניינת לתמוך בנו במאמץ ההישרדות בעולם הוידאו באינטרנט, שנוכל להמשיך ליצור
את מוזמנת לעשות את בכתובת Patreon.com